Document ID: 31995R2350

ΚΑΝΟΝΙΣΜΟΣ (ΕΚ) αριθ. 2350/95 ΤΗΣ ΕΠΙΤΡΟΠΗΣ της 6ης Οκτωβρίου 1995 για παρέκκλιση από τον κανονισμό (ΕΟΚ) αριθ. 1442/93 περί των λεπτομερειών εφαρμογής του καθεστώτος εισαγωγών μπανανών στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993, για την κοινή οργάνωση της αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι στον κανονισμό (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1164/95 (4), έχουν θεσπιστεί λεπτομέρειες εφαρμογής του καθεστώτος εισαγωγών μπανανών στην Κοινότητα, ιδίως όσον αφορά τον καθορισμό των τύπων των επιχειρηματιών και των όρων χορηγήσεως των πιστοποιητικών εισαγωγής 7 ότι ο κανονισμός (ΕΟΚ) αριθ. 1442/93 έχει καθορίσει όρους για να είναι αποδεκτός ένας επιχειρηματίας της κατηγορίας Γ και ιδίως στην περίπτωση νέας αιτήσεως χορηγήσεως, την υποχρέωση να έχει χρησιμοποιήσει το 50 % τουλάχιστον της ποσότητας που του έχει παραχωρηθεί κατά το έτος κατά τη διάρκεια του οποίου έχει υποβληθεί αυτή η νέα αίτηση 7 ότι για το πρώτο έτος εφαρμογής της διατάξεως αυτής πρέπει να προβλεφθεί μεταφορά κατά ένα μήνα για την υποβολή της αποδείξεως τηρήσεώς της και να μεταφερθεί επίσης η προθεσμία που έχει καθοριστεί για ορισμένες ανακοινώσεις 7 ότι οι διατάξεις του παρόντος κανονισμού πρέπει ν' αρχίσουν να ισχύουν αμέσως, λαμβανομέων υπόψη των προθεσμιών που προβλέπονται στον κανονισμό (ΕΟΚ) αριθ. 1442/93 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης της μπανάνας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 4, παράγραφος 4 του κανονισμού (ΕΟΚ) αριθ. 1442/93, οι αιτήσεις ετήσιας χορηγήσεως για το 1996 για τους επιχειρηματίες της κατηγορίας Γ πρέπει να κατατεθούν το αργότερο στις 31 Οκτωβρίου 1995. Οι αρμόδιες αρχές ενημερώνουν την Επιτροπή το αργότερο έως τις 10 Νοεμβρίου 1995, για τη συνολική ζητούμενη ποσότητα. Ενημερώνουν τους επιχειρηματίες για τις ποσότητες οι οποίες τους έχουν κατανεμηθεί το αργότερο στις 27 Νοεμβρίου 1995.
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 1995.

Labels: 12
3
17